Document ID: 32015R0273

REGOLAMENT TA' IMPLIMENTAZZJONI TAL-KUMMISSJONI (UE) 2015/273
tad-19 ta' Frar 2015
li jemenda r-Regolament ta' Implimentazzjoni (UE) Nru 871/2014 fir-rigward ta' tnaqqis mill-kwota tas-sajd għall-2014 tan-Netherlands għar-rebekkini u r-raj fl-ilmijiet tal-Unjoni taż-żoni tal-ICES IIa u IV
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b'mod partikolari l-Artikoli 105(1) u (2) tiegħu,
Billi:
(1)
li jemenda r-Regolament ta' Implimentazzjoni (UE) Nru 871/2014 (2) fir-rigward ta' tnaqqis mill-kwota tas-sajd għall-2014 tan-Netherlands għar-rebekkini u r-raj fl-ilmijiet tal-Unjoni taż-żoni tal-ICES IIa u IV (“il-kwota għall-2014 tan-Netherlands”) minħabba s-sajd żejjed fis-sena 2013.
(2)
Wara l-pubblikazzjoni ta' dak ir-Regolament, l-awtoritajiet tan-Netherlands skoprew li d-dejta fir-rapporti dwar il-qabdiet li fuqha kien ibbażat it-tnaqqis ma kinetx trażmessa tajjeb, kif ikkoraborat mill-evidenza disponibbli għall-Kummissjoni.
(3)
Abbażi tad-dejta kkoreġuta trażmessa miln-Netherlands fit-12 ta' Diċembru 2014, jidher li ma kienx sar sajd żejjed tal-kwota għall-2013 tan-Netherlands.
(4)
Għaldaqstant, it-tnaqqis mill-kwota għall-2014 tan-Netherlands għandha tiġi kkoreġuta.
(5)
Ir-Regolament ta' Implimentazzjoni (UE) Nru 871/2014 għandu jiġi emendat skont dan.
(6)
Meta wieħed iqis li t-tnaqqis mill-kwota għall-2014 tan-Netherlands japplika mid-data tad-dħul fis-seħħ tar-Regolament ta' Implimentazzjoni (UE) Nru 871/2014, dan ir-Regolament għandu japplika retroattivament mill-istess data,
ADOTTAT DAN IR-REGOLAMENT:
Artikolu 1
L-Anness tar-Regolament ta' Implimentazzjoni (UE) Nru 871/2014 huwa emendat skont l-Anness ta' dan ir-Regolament.
Artikolu 2
Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament japplika mid-19 ta' Awwissu 2014.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, id-19 ta' Frar 2015.

Labels: 11
20
6
12
18